Allillanchu!  Imaynallaj cashanqui?    eeehm.... Das isch de im fau Quechua, und es beduetet... Hallo! Wie geits? Haut so z'normale am Afang vomene Bricht!  Schtarte mr aber no mau in Cuzco: am Samschti i die meischte vo uesere Gruppe im Dschungu xi und nume mir, wo dr dschungu scho  in Ecuador erlaebt hei, si in Cusco blibe! Drfuer si mir ga Ritte (Horse riding)! Am 10.00 Uhr simer im Hoteu abghout und zum Schtau bracht worde!(Isch e chli usserhaub vor city xi)  Di Ross hie i de Ande si aui e chli chliner aus mir ues vo Europa haer gwoehnt si, mit em Grund dass di chlinere Ross sech besser i denae feusige, steinige Gebiet choei bewege! Di groessere Ross wuerde sech d Bei  braeche!    Da ig no nie es Ross ha gritte, ha ig es Ros fuer "aafaenger" uebercho, mit em viuverschpraechende Name: DIABLO! Gaegenueber mir isch er scho guetmuetig xi, aber di agere Ross hei ne nid gaern gha und gloub aer si ou nid eso! :-) Mir si de vo eire Incastaedte zur angere gritte, si wider abgschtige heinis di "Steine" aagluegt u si  de wider ufgaesse und witer gritte! Isch es super erlaebnis xi und sicher nid z'letschte i derae art, uf derae Reis!    Am Sunnti isch de no einisch e Chill-out-tag xi und mir heinis dr Finau o Wimbelto aagluegt :-( !!!  Am Abe hei mr de naer no bim ne super feine, mau zur abwaechslig, indische Aesse u de schpeter im Uusgang bi"e chli" aukohou uf e driisigscht Geburi vom Alvaro aagschtosse! Wow, was fuere Nacht!    Am naechschte Morge hei mr du wider einich e public bus bestige und  si 7h nach Puno gfahre. Aber viu hani vo derae Reis nid grad mit uebercho! Puno isch geng no in Peru und ligt am Titicacasee, undes isch um die Jahreszyt zimech chaut da!  Am Ziischtig simer wider mau frueh usem Bett und si am 7.30 Uhr scho im Haf xi womer, nachdaem mr fuer je 10 Soles hei Riis, Pasta, Oeu, oder Sauz iikouft hei, ueses gruppeinterne Schiff kenteret hei   ! Ah und e Guide hei mr ou no uebercho! Di Aessware si de schpeter fuer uesi Gaschtfamiliene xi, Aus Dank dass mr i ihrne Hueser hei doerfe uebernachte!Zersch isches aber mau uf di sogenannte Floating Islands gange. Das si schwuemmendi inslene z'mitts im See(umgaebe vo Seegras (Rid))! Die Insle si vo denae Moensche, wo dert laebe, bout worde und beschtoe 100% us Rid!Die  hei sogar Schtrom(dank Solarpaennel) dert druffe! Sehr iidruecklech! Nachere chliine Demo wie mae dert cha laebe und emen chliine Ritt ufemene Ridboat, isches de witer gange uf di Insle wo mr de u si ueber Nacht blibe! Dert aacho het is (dr Mick dr Kenny und mi) d Maruja (schprich: Marucha) scho erwartet und de oeppe 10min dr Hoger uf i ihres Huus gfuehrt (isch wuerklech ihres Huus, woeu uf derae Insle hei d'Froue d'Hose anne)! Nachemene typische Lunch (Haerdoepfu,Suppe und Quinua(es Getreide)) het's de im  Dorfzantrum , uf em Schuttplatz e Schuttmaetch gae! Mir hei knapp gwunne, aber es isch sehr aeng xi (Hoechi: 3900m.ue.M (dr See isch 3810m.ue.M) und di Iiheimische hei sehr guet(hert) gschpiut)! Am Abe het is dr Guide de no uf e hoechscht Baerg vo derae Insle gfuehrt, um iis dr wunderschoen Sunneuntergang z'zeige! De isches wider zur Maruja gange, wos z'nacht het gae (Haerdoepfu, Suppe und Mais)! Mir hei chli muesse pressiere woeu am achti am abe isch d'Disco loosgange! D'maenner hei zum aalegae aui e Poncho  und e Chappe uebercho und d'Froue e Rock, e Gurt, e Bluuse, und es Chopftuech! Isch super luschtig xi und es het super Foeteli gae   !  Huet em Morge hei mr de di Insle zimlch frueh verlah, si fuere wunderschoene Hike uf ne angeri Insle gfahre, bevor mr nach Puno zruegg si cho! I saege oeich: dae See isch riiiiiisig!    Morn geits itz de aendlech nach Bolivie (LaPaz) und de scho glii uf e "Ride of my Life" uf dr "most dangerous Road of the World" ! Juhuuu!    I wuensche euch e gueti Zyt und es chueus Bier ungerem Sunneschirm!    Gruess Simon